Իրվինգ Սթոուն

**Իրվինգ  Սթոուն (Թենանբաում)**  (, ), ամերիկացի գրող, կենսագրական վեպերի հիմնադիրներից մեկը։ Գրել է 25 վեպեր հայտնի մարդկանց մասին։

## Կենսագրություն
Իրվինգ Սթոունը ծնվել է 1903 թվականի հուլիսի 14-ին, ԱՄՆ-ի Սան Ֆրանցիսկո քաղաքում, հրեական փախստականի՝ Չարլզի և Պոլիանայի ընտանիքում։
* 1924 – Ավարտել է Կալիֆոռնիայի համալսարանը, ստացել բակալավրի աստիճան։
*1924 – Սկսել է դասավանդել տնտեսագիտություն Հարավային Կալիֆոռնիայում։ Նա եղել է առաջին  ուսանողը, որը իրավունք է ստացել դասավանդել ունենալով միայն բակալավրի աստիճան։
*1926 – Ճանապարհորդել է Եվրոպայում, մասնավորապես Փարիզում։
*1926 – Տեղափոխվում է Նյու-Յորք, որտեղ վեց-յոթ տարվա ընթացքում գրում է թատերական ներկայացումներ։ Այս ընթացքում Սթոունը գրում է 18 պիեսներ, որոնցից երկուսը բեմականացվեցին Բրոդվեյի թատրոնում, սակայն հաջողության չհասան։
* 1934 փետրվարի 11  – Ամուսնացել է Ջին Ֆակտորի հետ, որը հետագայում դարձել է Սթոունի օգնականը։ 
*1957 հունվարի 7 – Ելույթ է ունեցել Վաշինգտոնի Կոնգրեսի գրադարանում, որտեղ ներկայացրել է նյութի ուսումնասիրման հիմնական մեթոդները, փաստաթղթերի ուսումնասիրման և վերլուծման սկզբունքները։ Այս ելույթը շատ անգամ անվանում են «Օքսֆորդյան դասախոսություն»։ Հետագայում ելույթը թարգմանվել է և տպագրվել։
*1959 – Անդամակցել է  Ամերիկայի  Արևմտյան գրողների միությանը։
*1959– «Los Angeles Times Mirror» թերթում ստացել է արվեստի քննադատի պաշտոնը։
*1960– Ստացել է Հյուսիսային Կալիֆոռնիայի համալսարանի գրականության  և իրավունքի դոկտորի կոչում։

Կյանքի մեծ մասը Սթոունը իր ընտանիքի հետ անց է կացրել Լոս Անջելեսի, Բևեռլի Հիլզի իր առանձնատանը։ Երեխաներն են՝  Փոլը և Քենեթը։
Մահացել է 1989 թվականի օգոստոսի 26-ին։

Իրվինգ Սթոունը ասել է՝

## Գործունեություն
Իրվինգ Սթոունին անվանում են կենսագրական ժանրի վարպետ։

Եղել է՝
* Կալիֆորնիայի  Գիլդիայի գրողների նախագահ
* Յու. Դեբս հիմնադրամի փոխնախագահ
* Բերքլիի համալսարանում գործընկերների ասոցիացիայի պատվավոր անդամ
* Ամերիկյան բանաստեղծների ակադեմիայի համահիմնադիր
* Ամերիկայի Արևմտյան Գրողների Միության անդամ
* Ամերիկայի պատմաբանների միության անդամ

Սթոունը պարբերաբար ընտրվել է Կալիֆոռնիայի մի շարք համալսարանների հոգաբարձուների խորհրդի անդամ։ Նա աջակցել է երիտասարդ գրողներին, ովքեր ցանկանում էին գրել կենսագրական վեպեր։

Նա հիմնել է «Իրվինգ և Ջին Սթոուն» գրական ամենամյա մրցանակ՝ լավագույն կենսագրական կամ պատմական վեպերի համար։

## Մրցանակներ
* 1962 – Պարգևատրվել է Ամերիկայի Արևմտյան գրողների միության կողմից։
* 1962 – Հռոմում նա արժանացել է Իտալիայի «Ծառայության շքանշանի»։
* 1968 – Ամերիկյան կանանց հասարակության «Ոսկե գավաթ» մրցանակ։

## Մատենագրություն
1․ 1933 – «Երիտասարդների դիմակահանդես» ( վաղ արձակի հավաքածու) 

2․ 1934 –  «Կյանքի ծարավը» (Վինսենթ Վան Գոգի կյանքի մասին) 

3․ 1938 –  «Ծովագնացը թամբի վրա»  (Ջեկ Լոնդոնի կյանքի մասին)  

4․ 1940 –  «Կեղծ վկա» (խուլ դաշնակահարի կալիֆոռնիական կյանքի, փողի ուժի և բարոյական չափանիշների փլուզման մասին) 

5․ 1941 –  «Պաշտպանություն - Քլենտեն Դարոու» (փաստաբանի մասին, որը իր կյանքը նվիրեց անապահովների պաշտպանությանը )

6․ 1943 –   «Նրանք նույնպես մասնակցել են մրցավազքին» (գրքում պատմում է ընտրությունների արդյունքում կորած 19 թեկնածուների մասին) 

7․ 1944 –  «Անմահ կինը կամ Ջեսս և Ջոն Ֆրոմոնտներ» (նվիրված Ջոն Ֆրոմոնտին և իր հետազոտող կնոջը ) «

8․ 1947 –  «Խելահեղ թափառական» («Ներկայիս տանը» վերնագրով թարգմանություն, Յուդժին Դոպսի կյանքի մասին (Юджин Дебс)) 

9․ 1948 –  «Էրլ Ուորենը» (Կենսագրական գիրք, Կալիֆոռնիայի նահանգապետի և Միացյալ նահանգների Գերագույն դատարանի նախագահ Ջոն Ուորենի կյանքի մասին (1953-1969)) 

10․ 1949 – «Կրքոտ ճանապարհորդություն կամ նկարչի կյանքը» (Ջոն Նոբլի կյանքի և ստեղծագործական իրադարձությունների մասին) 
 
11․ 1951 – «Առաջին տիկին, կամ Ռեյչել և Էնդրյու Ջեքսոն» (Ռեյչելի և Էնդրյու Ջեքսոնի կյանքի մասին) 
 
12․ 1954 – «Սերը հավերժական է» (Մերի Թոդի և Աբրահամ Լինքոլնի մասին) 
 
13․ 1956 – «Արժանի իմ լեռներին»  (գրքի հերոսը ոչ թե առանձին մարդու մասին է՝ այլ ամբողջ  հեռավոր ԱՄՆ-ի Արևելքի) 

14․ 1958 – «Հարգելի Թեո` Վինսենտ Վան Գոգի կենսագրություն » 

15․ 1961 – «Տառապանք և զմայլանք» (Միքելանջելոյի կյանքի մասին)   

16․ 1962 – «Ես, Միքելանջելոն, քանդակագործ» (Միքելանջելոյի կյանքի մասին)  

17․ 1963 – «Պիետայի քանդակի ստեղծման պատմությունը» (Միքելանջելոյի ստեղծագործության մասին) 

18․ 1965 – «Նրանք, ովքեր սիրում են» (նվիրված Ջոն Ադամսին, ԱՄՆ երկրորդ նախագահին)  

19․ 1970 – «Լույս կար։ Բերքլիի համալսարանի կենսագրությունը » (Բերքլիի համալսարանի մասին վավերագրական գիրք) 

20․ 1971 – «Զգայունության մտքերը» (Զիգմունդ Ֆրեյդի կյանքի մասի ն) 

21․ 1975 – «Հունական գանձ» (Հենրի Շլիմանի կյանքի մասին) 

22․ 1980 – «Ծագումը» (Չարլզ Դարվինի կյանքի մասին) 

23․ 1980 – «Փառքի խորքերը» (Քամիլ Պիսսարոյի կյանքի մասին)

## Ֆիլմագրություն
* 1941 – «Arkansas Judge» ( նույն նովելի հիման  վրա)։
* 1946 – «Magnificent Doll» (նույն վեպի հիման  վրա, որտեղ Սթոունը հանդիսացելէ որպես ֆիլմի սցենարիստ)։
* 1953 – «The President's Lady»  ( «Առաջին տիկին կամ Ռեյչել և Էնդրյու Ջեքսոն» վեպի հիման վրա)։
* 1955 – «General Electric Theatre» հեռուստատեսային շարքի երկու շարքի հեղինակ ։
* 1956 – «Կյանքի ծարավ» (համանուն վեպի հիման վրա)։
* 1965 – «The Agony and the Ecstasy» («Տառապանք և զմայլանք» վեպի հիման վրա)։

## Ծանոթագրություններ

## Արտաքին հղումներ
*Ирвинг Стоун 
* 
* 
*  
* 
* Обзор фильма на сайте Variety 

Կատեգորիա:20-րդ դարի ամերիկացի վիպասաններ
Կատեգորիա:Ամերիկացի կենսագիրներ
Կատեգորիա:Ամերիկացի դրամատուրգներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Ամերիկացի գրողներ
Կատեգորիա:Հրապարակախոսներ
Կատեգորիա:20-րդ դարի ամերիկացի տղամարդ գրողներ